open-index/open-wikipedia-markdown huggingface dataset:
LSD (להקה)

**LSD** (בתרגום חופשי: **אל. אס. די**) היא להקת על מז'אנר הפופ. חברי הלהקה הם סיה, דיפלו, לאברינת'. הלהקה הוקמה בשנת 2018 וחתמה על חוזה עם חברת ההקלטות קולומביה רקורדס, אשר הוציאו לאור את הסינגל הראשון של הלהקה, "Genius" בשנת 2018, השיר זכה להצלחה ולביקורות מעורבות. ב-12 באפריל 2019, יצא אלבום הבכורה של הלהקה "Labrinth, Sia & Diplo Present... LSD".

## ביוגרפיה
### 2018–הווה: הקמת הלהקה ו-LSD
ב-3 במאי 2018, LSD הוציאו ליוטיוב את הסינגל ראשון שנקרא "Genius" , יחד עם ווידאו קליפ אנימציה. יום למחרת, גילה דיפלו כי הלהקה "LSD", נוצרה כאשר הוא הוזמן לכתוב שיר עם סיה ולאברינת', וסיפר:
:"במקור, לא הייתי אמור להיות ב-"LSD" ואז המוציא לאור שלנו חשב על רעיון להוציא שיתוף פעולה שלנו. הרעיון היה לזרוק אותי לשם לראות איך יצא. הבנתי ששני האמנים האלה יחד (לאברינת' וסיה), הם שני האנשים המשוגעים והיצירתיים ביותר שפגשתי בחיי. הפרעת קשב וריכוז חמורה ביותר שיש, הרעיונות שלהם הם כל כך משוגעים, אז אני עוזר להגשים את הרעיונות שלהם יחד, לוקח את העבודה של המפיק שלהם".

ב-10 במאי, הוציאו את הסינגל השני שנקרא "Audio", שכלל גם ווידאו קליפ. ב-6 באוגוסט, הוציאה סיה סינגל השלישי שנקרא: "Thunderclouds", אשר יצא ב-9 באוגוסט.

ב-1 בנובמבר, הוציאו את הסינגל הרביעי שנקרא "Mountains" , והוציאו במקביל מיני אלבום שנקרא על שם הסינגל. בנוסף במהלך קידום הסינגל הודיעו בריאיון למגזין ורדיו רולינג סטון שהם עובדים על אלבום בכורה באורך מלא שיצא בהמשך השנה 2019.

ב-14 במרץ 2019, הוציאו את הסינגל החמישי שנקרא "No New Friends", במקביל הכריזו על שם האלבום שנקרא: "Labrinth, Sia & Diplo Present... LSD", שיצא לאור ב-12 באפריל.

## חברי ההרכב
* **טימותי לי מקנזין** (באנגלית: *Timothy Lee McKenzie*) נולד ב-4 בינואר 1989. הידוע בשם הבמה: **Labrinth**, הוא זמר, כותב שירים, ראפר ומפיק מוזיקלי בריטי.
* **סיה קייט איסבל פרלר** (באנגלית: *Sia Kate Isobelle Furler*) נולדה ב-18 בדצמבר 1975. הידועה בשמה הפרטי: **[[סיה]]**, היא זמרת, פזמונאית, אוסטרלית.
* **תומאס וסלי פנץ** (באנגלית: *Thomas Wesley Pentz*) נולד ב-5 ביולי 1975. הידוע בשם הבמה: **[[דיפלו]]**, הוא תקליטן, מפיק מוזיקלי, ופזמונאי, אמריקאי.

## דיסקוגרפיה
### אלבומי אולפן
* 2019: *[[LSD (אלבום)|Labrinth, Sia & Diplo Present... LSD]]*

### מיני אלבומים
* 2018: *[[Mountains]]*

## קישורים חיצוניים

*  

קטגוריה:להקות אמריקאיות
קטגוריה:להקות פופ אמריקניות
קטגוריה:אמני סייקו מיוזיק
קטגוריה:אמני קולומביה רקורדס
קטגוריה:להקות שהוקמו בשנת 2018
ההפיכה הצבאית באוגנדה (1971)

**ההפיכה הצבאית באוגנדה בשנת 1971** הייתה הפיכה צבאית בהובלתו של הגנרל אידי אמין נגד נשיא אוגנדה, מילטון אובוטה. ההפיכה בוצעה ב-25 בינואר 1971, והיא נחשבת דוגמה לפעולה מעמדית של הצבא, שבה צבא אוגנדה פעל נגד משטר סוציאליסטי שמדיניות הפנים שלו היוותה איום על זכויותיהם הכלכליות של אנשי הצבא.

## רקע
סכסוך שהתגלע בין אמין לאובוטה הוחרף עקב התמיכה שרכש אמין בקרב הצבא לאחר שגייס לשורותיו חיילים מחבל מערב הנילוס, וכן עקב מעורבותו של אמין בתמיכה במלחמת האזרחים הסודאנית הראשונה וניסיון ההתנקשות בחייו של אובוטה בשנת 1969. באוקטובר 1970 השתלט אובוטה על הכוחות המזוינים, והסיט את אמין מתפקיד מפקד הכוחות המזוינים לתפקיד מפקד הצבא.

## ההפיכה
לאחר שהבין כי אובוטה מתכנן לעצור אותו בגין מעילה בכספי הצבא, יצא אמין בהפיכה ב-25 בינואר 1971, בזמן שאובוטה נכח בוועידת פסגה של חבר העמים הבריטי בסינגפור. כוחות צבא ומשטרה צבאית הנאמנים לאמין נעו לעמדות אסטרטגיות מאובטחות סביב קמפלה ואנטבה. הכוחות צרו על נמל התעופה הבינלאומי אנטבה במטרה למנוע את שובו של אובוטה, וטנקים וחיילים ערכו סיורים ברחובות קמפלה ואנטבה. חיילים שהיו נאמנים לנשיא אובוטה וחברי יחידת השירות הכללית התנגדו לכוחות ההפיכה. חלק מהלחימה נערך במכללת המשטרה בקמפלה, וקרבות עזים התקיימו בג'ינג'ה, כ-80 ק"מ מקמפלה. מעונו של אובוטה כותר והדרכים הראשיות נחסמו. עוצר לילי הוטל על ידי כוחות ההפיכה. ככלל, הכוחות הנאמנים לאובוטה לא היו מאורגנים דיים להתנגד בצורה יעילה, והם הוכנעו בקלות. בשעה 16:30 הוכרז כי הצבא והמשטרה בהנהגתו של אמין השתלטו על המדינה כולה.

שידורי הרדיו באוגנדה האשימו את ממשל אובוטה בשחיתות, אמרו כי הצבא האמין כי מדיניותו של אובוטה הביאה לאלימות ואף האשימו אותו במתן יחס מועדף לאזורים מסוימים במדינה.

לאחר שהשתלט על הממשל, עבר אמין לטהר את הצבא מיריביו הפוליטיים, והורה לרצוח חיילים ממוצא אקולי ולנגו אשר חשד בהם כי נשארו נאמנים לאובוטה. בחלוף שנה נהרגו 5,000 מהם.

## לאחר ההפיכה
לאחר שביסס את כוחו כרודן צבאי, הורה אמין על טיהורים פוליטיים רבים נגד מתנגדי משטר חשודים. כ-30–50 אלף אוגנדים נהרגו במהלך השנים שלאחר ההפיכה. אלפים ברחו לטנזניה, שם הצטרפו לתומכי אובוטה. באישורו של נשיא טנזניה, ג'וליוס נייררה, יצרו גולים אוגנדים אלה צבא גרילה קטן, אשר פלש לאוגנדה בשנת 1972. אלא שתקוותם להשיג התקוממות עממית נגד אמין לא התממשה, והפלישה נכשלה. עם זאת, הסכסוך הביא להידרדרות חדה ביחסי אוגנדה-טנזניה, שבסופו של דבר תרמו לפריצת מלחמת אוגנדה-טנזניה ולנפילתו של משטרו של אמין ב-1979.

## ההפיכה בתרבות
בסרט "המלך האחרון של סקוטלנד" מוצגת ההפיכה, שבוצעה בתמיכת הבריטים, כעממית, ואמין כאדם הפועל למען העם. יריביו של אמין מתוארים כאנשיו של אובוטה.

קטגוריה:אוגנדה: היסטוריה
אוגנדה (1971)
קטגוריה:אוגנדה: פוליטיקה
קטגוריה:1971
Undercut (תספורת)

ממוזער|155px|תספורת Undercut
**Undercut** הוא השם של תספורת בה השיער בחלק העליון של הראש נשאר ארוך יחסית בעוד שהשיער ביתר החלקים שבצידי הראש הרבה יותר קצרים.

עוד בשנות העשרים ועד לשנות הארבעים הייתה התספורת פופולרית בעולם המערבי. התספורת חזרה להיות פופולרית בעשור השני של המאה ה-21, הן כתספורת גברים והן כתספורת נשים. בארצות דוברות אנגלית התספורת מכונה גם "Hitler-Youth Cut" (בתרגום חופשי לעברית: "תספורת הנוער ההיטלראי").
__TOC__

## גלריה

File:Skrillex.jpg|סקרילקס עם תספורת Undercut, 2011
File:Bundesarchiv Bild 101I-217-0465-32A, Russland, Soldaten auf dem Marsch.jpg|חיילים נאצים עם תספורת Undercut, 1942
File:Zachary Quinto at the 2009 Tribeca Film Festival 2.jpg|זאכרי קווינטו עם תספורת Undercut, 2009
File:Rihanna Diamonds World Tour 2013 cropped.jpg|ריהאנה עם תספורת Undercut, 2013


## ראו גם
* אופנה במדינות המערב בעשור השני של המאה ה-21

## קישורים חיצוניים

## הערות שוליים

קטגוריה:אופנה במדינות המערב במאה ה-21
קטגוריה:תספורות ותסרוקות
Wings (תסרוקת)

[ממוזער|155px|אחד האנשים שהכי מזוהים עם התסרוקת היה הזמר [ג'סטין ביבר, אשר השפיע רבות על העלייה בפופולריות של התסרוקת בסוף העשור הראשון של המאה ה-21]]
**Wings** היא סוג של תסרוקת בה מאפשרים לשיער לצמוח בגובה האוזניים או הכתפיים, כך שגלים נוצרים באופן טבעי בקצוות השיער.

התספורת הייתה פופולרית בקרב גברים צעירים בשנות ה-60 של המאה ה-20, שנות ה-70 של המאה ה-20, בעשור הראשון של המאה ה-21, ובתחילת העשור השני של המאה ה-21.

## הפופולריות בקרב תתי-תרבויות של בני נוער
בתחילת שנות השישים של המאה ה-20 התסרוקת הפכה פופולרית בקרב בטניקים ובקרב גולשים רבים בארצות הברית. להקות רוק כמו הרולינג סטונס והביטלס העתיקו את המראה, אשר בעקבות כך הפך פופולרי בקרב צעירים רבים בעולם המערבי בעקבות הפלישה הבריטית. בארצות הברית התסרוקות היו גם פופולריות בקרב להקות כמו המאנקיז והבירדס.

באמצע העשור הראשון של המאה ה-21, חזרה התסרוקת לאופנה, כאשר בין האישים שמזוהים ביותר עם התסרוקת נמנו זמרי הפופ ג'סטין ביבר והארי סטיילס.

## גלריה

קובץ:Drake Bell 2007 cropped retouched.jpg|השחקן דרייק בל, 2007
קובץ:Zac Efron 2007.jpg|השחקן זאק אפרון, 2007
קובץ:William Moseley at the 2008 Tribeca Film Festival.JPG|השחקן ויליאם מוזלי, 2008
קובץ:Devon werkheiser.jpg|הזמר דבון ורקהייזר, 2010
קובץ:James Maslow Today Show October 2010 (6620407749).jpg|הזמר מיטשל מוסו, 2010
קובץ:Mitchel Musso 2010 cropped.jpg|הזמר ג'יימס מאסלו, 2010
קובץ:Jake T.Austin 2010.jpg|הזמר ג'ייק ט. אוסטין, 2010
קובץ:Vincent Martella 2011.jpg|הזמר וינסנט מרטלה, 2011
קובץ:Harry Styles (cropped).jpg|הזמר הארי סטיילס, 2012
קובץ:Calum Worthy in 2017.png|הזמר קאלום וורת'י, 2017
קובץ:Louis Tomlinson 2019 MTV.png|הזמר לואי טומלינסון, 2019
קובץ:The Monkees March 1967.jpg|חברי להקת "המאנקיז", 1967


## הערות שוליים

קטגוריה:אופנה במדינות המערב במאה ה-21
קטגוריה:תספורות ותסרוקות
ג'רמי

**ג'רמי** (Jeremy) הוא גרסה אנגלית לשם ירמיה. הגרסה הצרפתית היא **ז'רמי**.

קטגוריה:שמות משפחה
קטגוריה:שמות פרטיים לגברים
העופר (סרט)

**העופר** (באנגלית: **The Yearling**) הוא סרט קולנוע אמריקאי לכל המשפחה  משנת 1946 בבימויו של קלרנס בראון עם גרגורי פק, ג'יין ויימן וקלוד ג'רמן  בתפקידים הראשיים.

התסריט מבוסס על הספר רב המכר "העופר" מאת מרג'ורי קינן רולינס  משנת 1938 שזיכה אותה בפרס פוליצר.

העלילה היא על ילד הגר עם הוריו, חקלאים קשי יום, במקום מבודד בפלורידה, מאמץ עופר ונאלץ לבסוף להיפרד ממנו.

ב-1994 הופק סרט טלוויזיה בשם העופר  המבוסס על אותו ספר, עם פיטר שטראוס (האב) וג'ין סמארט (האם).

## פרסים
הסרט זכה בשני פרסי אוסקר:
*פרס אוסקר לעיצוב ההפקה הטוב ביותר - צבע 
*פרס אוסקר לצילום הטוב ביותר - צבע

כן היה מועמד לארבעה פרסי אוסקר: השחקן הטוב ביותר (גרגורי פק), השחקנית הטובה ביותר (ג'יין ויימן), הסרט הטוב ביותר, הבימוי הטוב ביותר והעריכה הטובה ביותר.

## תקציר העלילה
עזרא "פני" בקסטר (גרגורי פק) חייל משוחרר מצבא הקונפדרציה, מגיע לאחר מלחמת האזרחים האמריקנית ביחד עם אשתו אורי (ג'יין ויימן) למקום מבודד ביער בפלורידה ומקים שם משק חקלאי קטן. שלושת הילדים שלהם מתו וכעת בשנת 1878 הם מגדלים את בנם היחיד, ג'ודי (קלוד ג'רמן) בן ה-12. ג'ודי הוא בקשר טוב עם אביו לו הוא קורא Pa ובקשר פחות טוב עם אמו לה הוא קורא Ma. היא חמורת סבר ודיכאונית בעקבות מות בניה. ג'ודי משוטט הרבה לבדו ביער ונתקל בחיות רבות כמו דביבון אותו הוא רוצה לאמץ אבל הוריו מסרבים.

בעת טיול ביער מוכש פני על ידי נחש ארסי. הוא הורג צביה ומבקש מג'ודי לחתוך את בטנה ולשים את הכבד על מקום הנכישה. ג'ודי עושה זאת וממהר אל בית משפחה פורסטר להזעיק את הרופא. פני ניצל אך ג'ודי חוזר למקום ההכשה ומוצא שם עופר צעיר כבן שנה. הוא מבקש לאמץ אותו כחבר משום שהוא בודד. לאחר היסוס מאשר לו אביו לאמץ את העופר ומזהיר שיכולות להיות צרות ממנו.

במשפחת פורסטר יש מספר אחים מבוגרים וילד קטן המכונה "Fodderwing" הסובל ממום ברגלו. ג'ודי מגיע אליהם ורוצה לשאול אותו בקשר לשם לעופר. אחד האחים, באק פורסטר, (צ'יל וילס) אומר לו שהוא מת ולפני מותו הציע לתת לעופר את השם "דגל" בגלל זנבו הלבן.

העופר אוכל משתילי התירס והאב שנפצע בעבודה בשדה, מסכים להשאיר אותו בתנאי שג'ודי יזרע שוב תירס ויבנה מכלאה לעופר. ג'ודי עושה זאת אך בלילה העופר מדלג מעל המכלאה ומחסל שוב את שתילי התירס.

האב מצווה על ג'ודי להרוג את העופר אך ג'ודי מסרב. האם יורה בעופר, פוצעת אותו ופוקדת על ג'ודי לשים קץ לעופר הפצוע. ג'ודי יורה בו ובורח ליער שם הוא משוטט רעב ועייף עד שמוצא סירת קאנו קטנה שמשיטה אותו בנהר, שם הוא נמצא על ידי ספינה וניצל.

הוא חוזר לביתו לאחר שהוריו התייאשו ממציאתו בחיים. הוא מבקש סליחה מהאב, גם האם סולחת לו ובפעם נדירה מחבקת אותו.

## קישורים חיצוניים

* קדימון לסרט העופר 1946, באתר יוטיוב
* העופר, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1946
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים על איילים
קטגוריה:סרטי מטרו גולדווין מאייר
קטגוריה:סרטי ילדים
קטגוריה:סרטי גרגורי פק
קטגוריה:סרטי ג'יין ויימן
Kream

**Kream** הוא סינגל שהוקלט על ידי הראפרית האוסטרלית איגי אזליה, בשיתוף עם הראפר האמריקאי טייגה. השיר יצא לאור ב-6 ביולי 2018, על ידי חברת התקליטים איילנד רקורדס, כסינגל הראשון והיחיד מתוך המיני אלבום, Surviving the Summer.

השיר הגיע למקום ה-96 במצעד הבילבורד הוט 100, וה-26 במצעד השירים הקצביים.

## רקע וכתיבה
השיר נכתב על ידי איגי אזליה, טייגה, רוני ג'יי, נימה ג'האנבין, פיימון ג'האנבין, אייזק הייז, דייוויד פורטר, ראסל ג'ונס, ג'יזה, וכולי והופק על ידי רוני ג'יי, וואליס ליין וג'י טי. השיר הוא שיר בסגנון ההיפ הופ.

בנוסף לכך, זכה השיר למעמד הזהב בארצות הברית, על סך מכירות של כחצי מיליון עותקים.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של איגי אזליה ב-6 ביולי 2018. הקליפ בוים על ידי קולין טילי. הקונספט של הקליפ הוא מלחמה בין הטוב והרע. בין היתר, שולבו בקליפ אורות ניאון.

נכון למאי 2019, מונה הצפיות של הקליפ עומד על כ-165 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:וידאו קליפים שבוימו על ידי קולין טילי
קטגוריה:שירים על בוטוקס
דיספראוניה

**דִיסְפָּרֵאוּנְיָה** (באנגלית: **Dyspareunia**; לפי מונחי האקדמיה ללשון העברית: **ביאה מכאיבה**) היא תסמין של כאב במהלך יחסי מין. הכאב יכול להתרכז בשטח החיצוני של איבר המין או בצורה פנימית יותר באגן בעקבות לחץ על צוואר הרחם. הכאב עלול להשפיע על הפות או הנרתיק או בכל האזור. אבחון משך, מיקום ואופי הכאב חשוב בזיהוי הגורמים לכאב.

קיימים שני סוגים של דיספראוניה: שטחית, בה הכאב מורגש מיד עם החדירה באזור הכניסה לנרתיק; ועמוקה, בה מופיע הכאב באגן, כתוצאה מתנועה במהלך יחסי המין, לאחר החדירה, כשהפין בנרתיק.

## גורמים
גורמים שכיחים לחוסר נוחות במהלך יחסים מיניים אצל נשים כוללים:
# זיהומים ודלקות.
# סרטן במערכת הרבייה. כולל השחלות, צוואר הרחם, הרחם והנרתיק.
# פגיעה ברקמות.
# וריאציות אנטומיות.
# גורמים הורמונליים:
#* אנדומטריוזיס ואדנומיוזיס.
#* מחסור באסטרוגן.
# תפקוד לקוי של שרירי רצפת האגן, בעיקר עקב כיווץ יתר של השרירים .
# מחלות ותסמונות גניקולוגיות שונות, כגון וולוודיניה, וסטיבולודיניה ווגיניסמוס.

## קישורים חיצוניים
* כאבים ביחסי מין: גורמים וטיפול, באתר דוקטורס, 16 באוגוסט 2018
* 
* דיספראוניה - כל המידע על כאבים ביחסי מין מתוך האתר של ארגון שלמה

## הערות שוליים

קטגוריה:יחסי מין
קטגוריה:הפרעות מיניות
קטגוריה:הפרעות גינקולוגיות
Mr. President

**Mr. President** (מיסטר פרזידנט) היא להקת יורודאנס מגרמניה. השיר הידוע שלה הוא Coco Jamboo.

הלהקה הוקמה בשנת 1991 בעיר ברמן. בשם הלהקה, "m" מסמנת "Music" ו-"r" מסמנת "rhytm". במהלך השנים הרכב הלהקה עבר מספר שינויים.

בתחילת קיומה הלהקה הוציאה מספר סינגלים שלא זכו להצלחה של ממש. בשנת 1995 הוצאה האלבום השני של כלל גם שיר Coco Jamboo. בהמשך יצאה גם כסינגל שזכה להצלחה (פלטינום בגרמניה ואוסטריה; זהב באוסטרליה, שוודיה ושווייץ; כסף בארצות הברית).

הלהקה המשיכה להופיע עד לשנת 2008.

## חברי הלהקה
* דניאלה האאק (1991–2008)
* יהודית הינקלמן (1991–2000)
* ג'ורג' ג'ונס (1991–1994)
* דלרוי ריינלס (1994–2008)
* נדיה אש (2001–2002)
* מרים מקמן (2003–2002)
* פרנסיסקה פרנק (2008–2003)

## דיסקוגרפיה
### אלבומים
* 1995 - Up'n Away – The Album - פלטינום בפינלנד
* 1996 - We See the Same Sun - פלטינום בפינלנד ויפן, זהב בשווייץ
* 1997 - Night Club - זהב ביפן
* 1999 - Space Gate

## קישורים חיצוניים

* 

קטגוריה:להקות היפ הופ
קטגוריה:להקות גרמניות
קטגוריה:להקות שהוקמו בשנת 1991
קטגוריה:להקות שהתפרקו בשנת 2008
תחנת החלל אורורה

**תחנת החלל אורורה** הייתה קונספט לתחנת חלל מסחרית פרטית במסלול נמוך בחלל, שלא צלח.

על הקמתה הוכרז ב-5 במרץ 2018 על ידי אוריון ספאן, חברת סטארט-אפ בתחום התעופה והחלל בקליפורניה, ארצות הברית במימון Pear Venture וברקלי SkyDeck.

פרנק בונגר, המייסד והמנכ"ל של אוריון ספאן, הצהיר כי תחנת אורורה תציע לתיירי החלל שהות של 12 ימים תמורת 9.5 מיליון דולר. לדבריו, הקונספט העיצובי הוא כזה שהתחנה לא תדרוש פעילויות חוץ (טיולי חלל) לצורך הרכבה ותפעול. אוריון ספאן מתכננת לתכנן, לבדוק ולבנות את התחנה ביוסטון, טקסס . החברה טרם חתמה על חוזה שיגור, אך הצהירה כי תחנה מסחרית זו תוצב במסלול נמוך של כדור הארץ בשנת 2021, ותתחיל לקלוט נוסעים בשנת 2022. בונגר אמר שהנוסעים יידרשו להשלים תוכנית אימונים של שלושה חודשים לפני ההשקה. האורחים יוכלו לצוף, להסתכל מהחלונות, לתרגל הידרופוניקה ולשחק ב"סיפון הולוגרמה ".

תחנת החלל אורורה הייתה אמורה להיבנות מיחידת ליבה - גליל באורך של 13 מטרים ובקוטר ארבעה מטרים (לשם השוואה, תחנת החלל הבינלאומית היא באורך 109 מטרים), ובה יהיה מקום לשישה אנשים, מתוכם שני אנשי צוות וארבעה תיירים. נפח התא שתוכנן היה כ-160 מ"מ, כגודל תא נוסעים של מטוס פרטי. מלון החלל היה אמור להיות ברוחב 4 מטרים ובאורך 11 מטרים, ולהכיל סוויטות עם מיטות, שירות אינטרנט מהיר, ומטבח איכותי.

לא נחתם חוזה שיגור לפריסת המודולים או כלי רכב מאוישים, ובנייתם לא החלה, אך נציגיו טענו שהוא יושק ב-2021. במרץ 2021 הודיע האתר כי הם הפסיקו את הפעילות והחזירו את כל ההשקעות.

## הערות שוליים

קטגוריה:תחנות חלל
קטגוריה:חקר החלל: מיזמים עתידיים
קטגוריה:תיירות חלל
Terremoto

**Terremoto** (באנגלית: **Earthquake**, ובעברית: **[[רעידת אדמה]]**) הוא סינגל שהוקלט על ידי הזמרת הברזילאית אניטה, בשיתוף עם הזמר קביניו. השיר יצא לאור ב-1 בפברואר 2019, על ידי חברת התקליטים האחים וורנר, כסינגל שלא מתוך אלבום.

השיר הגיע למקום הראשון במצעד השירים הדיגיטליים של פורטוגל.

## רקע וכתיבה
השיר נכתב על ידי אניטה, ג'פרסון ג'וניור ואומברטו טאוורס והמפיק שלו טרם נודע. השיר הוא שיר בסגנון הדאנסהול. בסמוך לצאתו, יצא הסינגל בפורמט של הורדה דיגיטלית. שיר זה הוא הסינגל הראשון של אניטה שיצא בשנת 2019.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של אניטה ב-1 בפברואר 2019. הקליפ בוים על ידי קונדזילה. בתחילת הקליפ ניתן לראות את קביניו לובש מטפחת ראש צהובה, ולאחר מכן את אניטה.

נכון לדצמבר 2021, מונה הצפיות של הקליפ עומד על כ-316 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
ביקז'רץ

**ביקז'רץ** (בהונגרית: **Bükkzsérc**) הוא כפר במחוז בורשוד-אבאוי-זמפלן שבצפון מזרח הונגריה.

בביקז'רץ התגוררו יהודים בודדים.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ברברה פירס בוש

**ברברה פירס בוש** (באנגלית: **Barbara Pierce Bush**; נולדה ב-25 בנובמבר 1981) היא פעילה חברתית, בתו של נשיא ארצות הברית ה-43 ג'ורג' ווקר בוש ונכדתו של נשיא ארצות הברית ה-41, ג'ורג' הרברט ווקר בוש.

## ביוגרפיה
בוש נולדה ב-25 בנובמבר 1981 בדאלאס, כאחת מזוג בנותיהם התאומות של ג'ורג' ווקר בוש ולורה בוש, לאחר היוולדתה עברה משפחתה לאזור אחר של העיר דאלאס, שם אמה לורה הייתה פעילה באגודת ההורים-מורים (Parent-Teacher Association) של בית ספרה.

לאחר סיום התיכון החלה ללמוד באוניברסיטת ייל ובתקופת לימודיה התגוררה בגריניץ' וילג'.

היא לקחה חלק בפרויקט העוסק בעזרה למדינות העולם השלישי, ועבדה לאחר מכן במוזיאון קופר יואיט לעיצוב.

ב-2004 כשהתמודד אביה לכהונה שנייה לנשיאות ארצות הברית לקחה חלק פעיל בקמפיין הבחירות לנשיאות שלו, ואף דיברה בוועידה השנתית של המפלגה הרפובליקנית.

ב-2006 הצטרפה לאמה בביקור האפיפיור בנדיקטוס השישה עשר בוותיקן.

ב-2008 ייסדה את הארגון "Global Health Corps", ארגון ללא מטרת רווח הפועל למען שוויון הזדמנויות בתחום הבריאות.

ב-2010 נבחרה לדבר אודות ארגונה בוועידת TED.

בשנת 2018 נישאה בוש לתסריטאי קרייג קווין (Craig Coyne).

## קישורים חיצוניים

* https://www.uschamberfoundation.org/bio/barbara-bush

## הערות שוליים

קטגוריה:ילדי נשיאי ארצות הברית
ברברה
קטגוריה:תאומים אמריקאים
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:פעילות למען זכויות להט"ב בארצות הברית
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
ג'ו לו טרוליו

**ג'וזף "ג'ו" לו טרוליו** (באנגלית: **Joseph "Joe" Lo Truglio**; נולד ב-2 בדצמבר 1970) הוא שחקן אמריקאי, קומיקאי, תסריטאי ומפיק. נודע בעיקר בזכות תפקידו כבלש צ'ארלס בויל בסדרה הקומית "ברוקלין תשע תשע". בנוסף, שיחק בסדרת המוקומנטרית "רינו 911!" ובסרטי קולנוע כגון "סופרבאד".

## ביוגרפיה
לו טרוליו נולד בקווינס, ניו יורק שבארצות הברית, למשפחה מרקע נוצרי וממוצא איטלקי ואירי. הוא גדל והתחנך בפלורידה, אם כי למד באוניברסיטת ניו יורק.

## קריירה
לו טרוליו כתב והשתתף בתוכנית המערכונים "The State", ובהמשך כשחקן אורח בתוכניות ובסדרות טלוויזיה שונות במהלך שנות ה-90.

בשנת 2001 שיחק בסרט הקולנוע הקומי "Wet Hot American Summer", ובשנת 2015 בסדרת הטלוויזיה של נטפליקס, המבוססת על עלילת הסרט.

בהמשך, שיחק בסדרת המוקומנטרית "רינו 911!", כמו גם בסרט הקולנוע של סדרה זו "רינו 911!: מיאמי", דיבב במשחקי מחשב ווידאו (כגון ב-"Grand Theft Auto: סיפורי ליברטי סיטי" ובפרסומות טלוויזיה. הוא שיחק גם בסרטים נוספים (כולל בסרט הקומדיה של ג'אד אפאטאו "סופרבאד").

בשנת 2013 החל לשחק בתפקיד משנה קבוע בסדרה הקומית "ברוקלין תשע תשע"  כבלש המשטרה צ'ארלס בויל, לצדם של אנדי סמברג ואנדרה בראואר.

בשנת 2014 שיחק בסרט "בנוגע לאתמול בלילה", לצדו של קווין הארט. בשנת 2015 שיחק בסרטו של טרנס מאליק "אביר הגביעים", דרמה בכיכובם של כריסטיאן בייל ונטלי פורטמן.

בשנת 2020 גילם את התובע הכללי של ארצות הברית ג'ף סשנס, במיני-סדרה "חוק קומי" של רשת שואוטיים, המבוססת על הספר מאת ג'יימס קומי מ-2018.

בשנת 2024 דיבב בסרט "הגרינים בעיר הגדולה הסרט: חופשה בחלל" של ערוץ דיסני. שיחק גם בסרט של נטפליקס "איש השלג שלי" בתור סגן השריף אד שץ.

## חיים אישיים
ב-2014 נישא לשחקנית האמריקאית ממוצא יהודי בת' דובר, לאחר כשנה בה היו מאורסים זה לזו. להם בן משותף.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:תסריטאי טלוויזיה אמריקאים
קטגוריה:אמריקאים ממוצא אירי
קטגוריה:אמריקאים ממוצא איטלקי
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1970
Bola Rebola

**Bola Rebola** (באנגלית: **Ball Rebound**, ובעברית: **כדור ריבאונד**) הוא סינגל שהוקלט על ידי המוזיקאי טרופיקלז, ביחד עם הזמר הקולומביאני ג'יי באלווין, הזמרת הברזילאית אניטה ואם סי זאק. השיר יצא לאור ב-22 בפברואר 2019, כסינגל שלא מתוך אלבום.

השיר הגיע למקום השלישי במצעד השירים הדיגיטליים של פורטוגל.

## רקע וכתיבה
השיר נכתב על ידי אניטה, ג'יי באלווין ואם סי זאק והופק על ידי טרופיקלז. השיר הוא שיר לטיני, המכיל בתוכו את סגנון הפאנק ואת סגנון הפופ הלטיני. בשנת 2017, הוציאה אניטה את השיר "Vai Malandra" בו התארחו אם סי זאק וטרופיקלז גם כן.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של טרופיקלז ב-22 בפברואר 2019, בסמוך לצאתו כסינגל. הקליפ בוים על ידי לולה קרבאליו. בקליפ ניתן לראות את אניטה בלבוש מינימלי, וכך גם את שאר משתתפי הקליפ.

נכון לספטמבר 2019 עומד מונה הצפיות של הקליפ על כ-135 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים מרובי שפות
קטגוריה:שירים שנכתבו על ידי אניטה
הירי במסגד בכרייסטצ'רץ'

**הטבח בכרייסטצ'רץ**' היה פיגוע ירי כפול שבוצע במסגד אל-נור ובמרכז האסלאמי לינווד בכרייסטצ'רץ' שבניו זילנד, ב-15 במרץ 2019 בצהריים. הירי החל ב-13:40, וכתוצאה ממנו נרצחו 51 בני אדם ונפצעו 89. כחשוד בטבח נעצר ברנטון טרנט (Brenton Tarrant), בן 28 מאוסטרליה, ששידר את הטבח בשידור חי בפייסבוק. קודם לטבח פרסם טרנט מנשר בן 73 עמודים נגד הגירה ולא אירופאים שמתייחס בין היתר להחלפה הגדולה ולאקופשיזם.

בין הנרצחים היו גם שישה פלסטינים שהיגרו לניו זילנד.

מתקפת הירי הייתה הירי ההמוני הראשון בניו זילנד מאז הטבח בראורימו בשנת 1997, שבו נרצחו 6 אנשים.

## ההתקפה
ברנטון טרנט (Brenton Tarrant) החל לירות במתפללים במסגד אל-נור בשדרת הדיקנים, ריקרטון, בסביבות השעה 13:40. בעת הירי היו במסגד בין 300 ל-500 איש, שהתכנסו לתפילת יום שישי. תושב המתגורר סמוך למסגד אמר לכתבים כי הוא ראה את החמוש נמלט ומשליך מה שנראה כנשק חם בשביל הגישה. העד אמר כי החמוש נראה לובש בגדים בסגנון צבאי.

טרנט נלכד, הועמד לדין והורשע ב-51 מעשי רצח, 40 ניסיונות לרצח ובביצוע מעשה טרור. ב-27 באוגוסט 2020 הוא נדון ל-51 מאסרי עולם ללא אפשרות חנינה.

## קישורים חיצוניים

* 
* 
* 
* 

## הערות שוליים

קטגוריה:ניו זילנד: היסטוריה
כרייסטצ'רץ'
קטגוריה:פעולות טרור ב-2019
קטגוריה:פיגועי ירי
קטגוריה:כרייסטצ'רץ'
כרייסטצ'רץ', טבח
כרייסטצ'רץ', טבח
קטגוריה:ביקורת ומחלוקת בפייסבוק
קטגוריה:רציחות ששודרו בשידור חי
כרייסטצ'רץ'
קטגוריה:2019 באוקיאניה
ממוכן

**מְמוּכָן** הוא דמות מקראית, אחד משרי פרס ומדי של המלך אחשוורוש המוזכר במגילת אסתר כמציע להוציא את ושתי המלכה מבית המלוכה. בחז"ל יש המזהים את ממוכן כהמן ויש המזהים אותו כדניאל.

## בסיפור המגילה
כפי המופיע במגילת אסתר, לאחר שהמלך אחשוורוש שאל את שבעת השרים אשר לפניו מה לעשות למלכה ושתי שאינה מקשיבה לדבריו, הציע לו ממוכן להעביר את ושתי מלפני המלך ולתת את התפקיד המלכותי לאישה טובה ממנה, וכך עשה אחשורוש.

וכך מופיע הסיפור ב:

הסיבה של סילוק ושתי הייתה כדי למנוע בזיון לכל השרים מנשותיהם, וכדי שכל הנשים יתנו כבוד לבעליהן. לפי פרשנות חז"ל היה לממוכן מניעים אישיים גם כן. אמורא אחד מסביר שאשתו הכתה אותו בנעלה (הייתה מסטרתו בקורדקין שלה). לפי אמורא אחר היה לממוכן כעס שלא הזמינה ושתי את אשתו למשתה שעשתה. ולפי אמורא שלישי רצה ממוכן שביתו תחליף את ושתי ולכן פעל כך.

## במסורת
בברייתא המובאת בתלמוד בבלי מופיע שממוכן הוא המן, ונקרא גם ממוכן כיוון שהוא מוכן לפרענות [שלבסוף נתלה על העץ]. וכך התלמוד מצטט את הברייתא: 

דעה אחרת בחז"ל היא שממוכן הוא דניאל, ונקרא שמו ממוכן שמוכן לניסים.

בתלמוד בבלי יוצרים על שמו את הפתגם "הדיוט קופץ בראש" [הדיוט הוא אדם פשוט בעל דרגה נמוכה, לא  חסר אינטליגנציה]. כיוון שממוכן מופיע אחרון בשרי המלך ובכל זאת משיב לפני שאר השרים. אמנם לדברי התלמוד הירושלמי הסיבה שממוכן ענה ולא שאר החכמים היא כיוון שבדיני נפשות מתחילים לשאול מן הקטן שבחכמים [אף שבמגילה לא מופיע דעת שאר חכמי פרס].

לפי מדרש אבא  גוריון ממוכן הוא מירושלים מה שמסתדר עם הדעה שזה היה דניאל. ולדעה שדורשת את הכתיב **מומכן** שהיה מוכן לפורענות גם מסתדר שזה היה דניאל כי דניאל מת באמצע המגילה.

## הערות שוליים

קטגוריה:שרי פרס ומדי
ענבר ויצמן

**ענבר ויצמן** (נולדה ב-9 בדצמבר 1991) היא זמרת-יוצרת ישראלית.

## ביוגרפיה
ויצמן נולדה בפתח תקווה. למדה לנגן בגיטרה וקלידים, ובגיל 16 החלה לכתוב שירים.

ב-2014 השתתפה בתוכנית מציאות מוזיקלית, "ישנן בנות" בערוץ 24, שמטרתה הייתה להקים את להקת הבנות הבאה של ישראל. דנה אינטרנשיונל בחרה בלהקתה של ויצמן "מפתח סול" כזוכה בתחרות, אך הלהקה הפסיקה את פעילותה אחרי זמן קצר.

ב-5 באוקטובר 2018 יצא הסינגל הראשון "Roller Coaster" שכתבה והלחינה, תחת שם הבמה "**Lukah**". במקביל לישראל, הסינגל הופץ גם באירופה בלייבל "Grain D'or". הסינגל מתוך אלבום בכורה באנגלית, שעתיד לצאת בקיץ 2019, אותו הפיקו גיל לנדאו מלהקת לולה מארש ועידו אוחיון.

ב-20 בפברואר 2019 נבחר השיר "Home" לייצג את ישראל באירוויזיון 2019 בביצוע קובי מרימי. את השיר חיברה ויצמן ביחד עם אוהד שרגאי.

ב-6 במרץ 2019 יצא הסינגל השני "Scared Boy" שכתבה והלחינה, את הווידאו קליפ לסינגל יצרו סתיו רומנו, עומר בן-דוד, רון שפונט, מיכאל מירושניק ונועם טולדנו.

## קישורים חיצוניים
* 

* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:מתחרי תוכניות מציאות שירה ישראליות
קטגוריה:זוכים בתוכניות מציאות ישראליות
קטגוריה:ישראליות שנולדו ב-1992
קטגוריה:ישראלים שנולדו ב-1992
אגדות אלף לילה ולילה

**אגדות אלף לילה ולילה** (באנגלית: **1001 Nights**, "1001 לילות") היא סדרת טלוויזיה מונפשת קנדית, שמבוססת על אוסף הסיפורים "סיפורי אלף לילה ולילה" ועוקבת אחר שחרזדה שבכל פרק מספרת סיפור שונה עם מוסר השכל. הסדרה נוצרה על ידי שבנאם רזאי ועלי ג'טה, בוימה על ידי צ'אד ואן דה קייר ואלי סוריאנו והופקה על ידי Big Bad Boo.

הסדרה שודרה במקור בקנדה החל מ-25 בדצמבר 2011 עד שנת 2012 בערוץ Teletoon. בישראל הסדרה שודרה בדיבוב עברי בשנת 2012 בערוץ לוגי. לסדרה הופקו שתי עונות ו-52 פרקים באורך 12 דקות.

## תקציר העלילה
כל פרק מתחיל בארמון, בו בכל פעם ישנה בעיה למשהו אחר. שחרזדה עוזרת לפתור את הבעיה בעזרת מוסר השכל מהסיפורים שהיא מספרת, בהם לפעמים יש דמויות מהארמון ודמויות שחוזרות על עצמן, ביניהן סינבד והארון א-רשיד.

## דמויות
* **[[שחרזדה]]** – בוגרת וחכמה מאוד לגילה. אשתו של המלך שאהריאר. היא משמשת בארמון כאם, מחנכת ושומרת השלום. היא עוזרת לילדים בארמון באמצעות סיפורים רבים ומרתקים שהיא מספרת.
* **[[שאהריאר]]** – בעלה של שחרזדה. יש לו ניסיון וידע מועט בשביל להיות מלך טוב. הוא אנוכי, יהיר, מנופח ומפונק.
* **דוניאזאד** – אחותה הצעירה של שחרזדה. בת עשר, עצמאית ומלאת שמחת חיים. היא אוהבת ומכבדת את אחותה הגדולה, שמשמשת כמו אמה.
* **שאזאמן** – אחיו הצעיר בן השמונה עשרה של שאהריאר, דבר שהופך אותו לנסיך. למרות שהוא נסיך, הוא אוהב כמו כל ילד ספורט, משחקים וממתקים.
* **מג'יד** – יועצו הבכיר של שאהריאר, ואביה של שחרזדה. בן 50, וכנראה האיש החכם ביותר בארמון.
***מיימון** – קוף המחמד של שחרזדה.

## מדבבים
הדיבוב העברי בוים על ידי ליאור סול, והופק על ידי ענבר שטגר עזרא.

בנוסף דיבבו בדיבוב העברי אורלי קטן, אלדד פריבס, אלי לולאי, גלעד קלטר, דורית טל שלו, דן קיזלר, יהונתן מגון, ספיר דרמון, שמחה ברבירו, יותם סחייק ושחר קדוש.

## הפקה וקבלה
הרעיון לסדרה זו, אשר היא סדרת ההנפשה הראשונה שמבוססת על "סיפורי אלף לילה ולילה", הגיע לשבנאם רזאי בחלום. ראזי, יחד עם עלי ג'טה, יצרה את הסדרה בהפקת Big Bad Boo.

בטקס MIP Junior שנעשה בשנת 2011 הסדרה נבחרה כאהובה ביותר בין 1027 נכסי ילדים אחרים. בין השנים 2010 עד 2013 הסדרה הייתה מועמדת ל-11 פרסי ליאו, כאשר היא זכתה בארבעה מהם. 

## קישורים חיצוניים
* 

## הערות שוליים

קטגוריה:סדרות טלוויזיה המבוססות על ספרים
קטגוריה:אלף לילה ולילה
קטגוריה:סדרות הנפשה קנדיות
קטגוריה:סדרות פנטזיה
קטגוריה:סדרות מדע בדיוני קנדיות
קטגוריה:ערוץ לוגי: תוכניות רכש
קטגוריה:סדרות טלוויזיה קנדיות שעלו לשידור בשנות ה-2010
אלפא רומיאו 90

**אלפא רומיאו 90** (באיטלקית: **Alfa Romeo 90**) היא מכונית סלון תוצרת יצרנית הרכב האיטלקית **[[אלפא רומיאו]]** אשר יוצרה באיטליה בין השנים 1984–1987,
## דגמים "אלפא רומיאו 90"
* "1.8", קוד שלדת רכב: "ZAR162A10"
* "90 1.8", קוד שלדת רכב: Super ZAR162A10"
* "90 2.0", קוד שלדת רכב: "ZAR162A20"
* "90 2.0 IE", קוד שלדת רכב: "IE ZAR162A2A"
* "90 2.0I V6", קוד שלדת רכב: "2.0I V6 ZAR162A2B"
* "90 2.0I V6 Super", קוד שלדת רכב: "2.0I V6 Super ZAR162A2B"
* "90 2.5I V6", קוד שלדת רכב: "2.5I V6 ZAR162A00"
* "90 2.5I V6 Super", קוד שלדת רכב: "2.5I V6 Super ZAR162A00"
* "90 2.4 TD", קוד שלדת רכב: "ZAR162A30"
* "90 2.4 TD Super", קוד שלדת רכב: "ZAR162A30"
## "אלפא רומיאו 90"
* יוצרו 56,428 יחידות
* 5 נוסעים
* 4 דלתות
* מנוע קדמי
* מנוע הנעה אחורית
### תאוצות
* תאוצה בין 0–100 קמ"ש היא 8.4 שניות (מנוע V6 בנפח 2,393 סמ"ק המפיק 156 כ"ס)
* תאוצה בין 0–100 קמ"ש היא 8.9 שניות (מנוע 1,962 סמ"ק המפיק 128 כ"ס)
* תאוצה בין 0–100 קמ"ש היא 9.7 שניות (מנוע 1.8 ליטר)
* תאוצה בין 0–100 קמ"ש היא 10.8 שניות (מנוע טורבו דיזל V6 בנפח 2,393 סמ"ק המפיק 110 כ"ס)

## תמונות

קובץ:Alfa Romeo 90.JPG | "אלפא רומיאו 90"
קובץ:Le Bourget, Seine-Saint-Denis - France (5045341352).jpg | "אלפא רומיאו 90"
קובץ:Alfa Romeo 90 Pza Venezia.jpg | "אלפא רומיאו 90"
קובץ:Alfa Romeo 90 Quadrifoglio Oro (8996840712).jpg | "אלפא רומיאו 90"
קובץ:Alfa Romeo 90.jpg | "אלפא רומיאו 90"
קובץ:Auto Italia Spring car day Brooklands May 2010 IMG 9084 (4570245435) (2).jpg | "אלפא רומיאו 90"
קובץ:Lancia Motor Club AGM 2006 - ALFA 90 2.5 IMG 8267 - Flickr - tonylanciabeta.jpg | "אלפא רומיאו 90"


## קישורים חיצוניים

* 
* "אלפא רומיאו 90"
*  "אלפא רומיאו 90" - תמונות

## הערות שוליים

קטגוריה:מכוניות סלון
90
קטגוריה:דגמי מכוניות שהושקו ב-1984
קטגוריה:כלי רכב איטלקיים
NGC 4698

**NGC 4698** היא גלקסיה ספירלית בקבוצת הכוכבים בתולה, הנמצאת במרחק של כ-62 מיליון שנות אור ממערכת השמש ושייכת לצביר הבתולה.
## היסטוריה
לגלקסיה בהירות נראית מדרגה 10.67 והיא התגלתה ב-18 בינואר 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **III.6**, כשהיא מתוארת רק כקטנה מאוד ומיקומה צוין כ-28 דקות של עלייה ישרה ממערב לכוכב 59 בבתולה. חמישה ימים לאחר מכן, הוא צפה בערפילית שקיבלה באותו הקטלוג את הציון **I.8** ותוארה כבהירה למדי, די גדולה, בעלת צורה לא סדורה ועם מרכז בהיר בהרבה משוליה, כאשר מיקומה צוין כ-2.5 דקות של עלייה ישרה ממזרח ו-48 דקות קשת מצפון לכוכב 32 בבתולה. מכיוון ששני המיקומים הם למעשה אותו המקום, נראה שוויליאם הרשל צפה באותה הערפילית פעמיים, ובטעות זיהה אותה כשתי ערפיליות שונות. בנו, ג'ון הרשל, לא כלל אותה בקטלוג הערפיליות שפרסם בשנת 1833 אלא רק בקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3228**, כאשר הוא מציין את הזיהוי הכפול של אביו, ומתאר אותה בדיוק באותו התיאור שנתן אביו ל-I.8. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4698, כאשר היא מתוארת באותו התיאור של ויליאם ושל ג'ון הרשל.

## תצפית
הגלקסיה נמצאת בשוליו המזרחיים של צביר הבתולה, כ-2.4 מעלות מדרום-מזרח לכוכב ρ בבתולה, כ-4.2 מעלות מדרום-מערב לכוכב וינדמיאטריקס וכ-5.4 מעלות מצפון-צפון-מערב לכוכב δ בבתולה. כ-3.1 מעלות ממערב-דרום-מערב ל-NGC 4698 נמצאת NGC 4570, כ-3.5 מעלות ממערב לה נמצאות NGC 4526 ו-NGC 4535 ועוד כמעלה מעבר להן באותו הכיוון נמצאת M49. כ-2.4 מעלות וכ-2.7 מצפון-מערב לה נמצאות בהתאמה NGC 4608 ו-NGC 4596, מאחוריהן באותו הכיוון במרחק של כ-4 מעלות מ-NGC 4698 נמצאות בנות הזוג NGC 4567 ו-NGC 4568, כ-2.9 מעלות מצפון-צפון-מערב לה נמצאת NGC 4660, כחצי מעלה מאחוריה באותו הכיוון נמצאת M59, וכ-3 מעלות מצפון-צפון-מזרח ל-NGC 4698, נמצאות NGC 4754 ו-NGC 4762, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4689 הוא כ-4 דקות קשת, שממרחקה שקול לקוטר של יותר מ-70,000 שנות אור, קרוב לשלושה רבעים מהקוטר של שביל החלב. מסתה מוערכת בכ- מסות שמש, כשביעית ממסת שביל החלב, כאשר כ-90% ממנה, כ- מסות שמש, היא מסת הכוכבים שבגלקסיה. בנוסף יש בה גם מימן אטומי שכמותו מוערכת בכ- מסות שמש, או כ-7% ממסת הגלקסיה וכמות קטנה יותר של מימן מולקולרי המוערכת בכ- מסות שמש המהווה פחות מאחוז ממסת הגלקסיה. הכמות הלא גדולה של גז חופשי מאפשרת יצירה של כוכבים חדשים בקצב מעט נמוך של כשביעית מסת שמש בשנה. ל-NGC 4698 יש גרעין גלקטי פעיל שפולט קרינת X וספקטרום פליטה עם קווים צרים, כך שהיא מסווגת כגלקסיית סייפרט מסוג 2. ככל הנראה המקור לפעילות בגרעין הגלקסיה הוא חור שחור על-מסיבי עם מסה של בין 40 ל-80 מיליון מסות שמש. מאפיין ייחודי של NGC 4698 הוא קיומה של דיסקה פנימית המורכבת מכוכבים ומתווך בין-כוכבי בחלקה המרכזי של הגלקסיה, שמישור הסיבוב שלה ניצב למישור של דיסקת הגלקסיה עצמה. ככל הנראה זוהי תוצאה של ספיחת גז ממקור חיצוני שבעקבותיו נוצרו כוכבים מהחומר שנספח למרכז הגלקסיה. לפי גיל הכוכבים שבדיסקה הפנימית, האירוע התרחש לפני לפחות 5 מיליארד שנים.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
קטגוריה:גלקסיות סיפרט
מיכאלה רייס

**מיכאלה רייס** (בפורטוגזית: **Micaela Patrícia Reis**; נולדה ב-21 בדצמבר 1988) היא דוגמנית, מנחת טלוויזיה ושחקנית אנגולית, אשר מחזיקה בתואר מיס אנגולה לשנת 2007.

## הקריירה
מיכאלה רייס נולדה ב-21 בדצמבר 1988 בלואנדה, אנגולה. אביה נפטר לפני שהיא נולדה ולכן היא גדלה כיתומה.

### קריירת דוגמנות ומשחק
בשנת 2007 זכתה במקום הראשון בתחרות היופי מיס אנגולה, לאחר מכן נשלחה לייצג את מדינתה בתחרות מיס תבל שחלה במקסיקו, שם עלתה לשלב 10 המועמדות האחרונות. בהמשך אותה שנה זכתה להיות הסגנית הראשונה בתחרות מיס עולם, לאחר שמיס סין זכתה בתחרות. 

לאחר חזרה למולדתה החלה להצטלם בסדרות טלוויזיה. יחד עם הלנה מורנו היא השתתפה בסדרת הטלוויזיה הפופולרית "וינדק". בנוסף לכך, היא מנחה תוכניות בטלוויזיה המקומית.

## קישורים חיצוניים

קטגוריה:שחקניות אנגוליות
קטגוריה:דוגמניות אנגוליות
קטגוריה:מנחות טלוויזיה
קטגוריה:משתתפות בתחרות מיס תבל 2007
קטגוריה:משתתפות בתחרות מיס עולם 2007
קטגוריה:ילידות 1988
קטגוריה:ילידי 1988
פאנץ' (סדרת טלוויזיה)

**פאנץ**' היא סדרת דרמה תקופתית שנוצרה על ידי יואב גרוס המשודרת ב-yes מ-2019 בכיכובם של צחי גראד, מאור שוויצר ודר זוזובסקי.

הסדרה, בת עונה אחת הכוללת 12 פרקים, מבוססת על דמותו של עמירם גרוס שפתח מועדון סטנד-אפ בפיצרייה ברחוב בן יהודה בתל אביב.

## תקציר העלילה
הסדרה עוסקת בעלייתה של סצנת הסטנד-אפ הישראלית בתחילת שנות ה-90.

במרכז העלילה אב ובנו: האבא **חמי פרוסט** (צחי גראד) - גורו של סטנדאפיסטים קפריזי ונערץ, ששונא את המיינסטרים ובז לטלוויזיה, שהשקיע את כולו באומנים ובקושי גידל את בנו **מיכאל** (מאור שוויצר) שעזב עם אמו לאמריקה, פוגש את בנו כאשר זה מגיע לקבור את אביו המאמץ בישראל. הבן שמתחבר למועדון וכל האקשן סביבו, מחליט להישאר בארץ לבקשת אביו ומשתוקק להרים את העסק של האב למחוזות חדשים, ולא פחות, על מנת לקבל ממנו חיבה והערכה.

## שחקנים ודמויות

## קישורים חיצוניים
* 

* 
* 
* 
* 
* 
* 

קטגוריה:סדרות טלוויזיה ישראליות
קטגוריה:סדרות דרמה תקופתית ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:yes הטלוויזיה בלוויין: תוכניות וסדרות
אליפות ברזיל בכדורגל 2018

**אליפות ברזיל בכדורגל 2018** (בפורטוגזית:**Brasileirão Série A 2018**) הייתה הפעם ה-63 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 14 באפריל 2018 והסתיימו ב-2 בדצמבר 2018.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו קוריטיבה, אוואי, פונטה פרטה ואתלטיקו גויאניינסה. במקום הקבוצות שירדו לליגה הבכירה עלו אמריקה פוטבול קלוב, אינטרנסיונל, סיארה ופרנה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.  

פלמיירס זכתה באליפות. זו הייתה הזכייה העשירית בתולדות המועדון.

קבוצות שסיימו את העונה במקומות 1–8 העפילו לגביע ליברטדורס. קרוזיירו הייתה נציגה שהפעילה בעקבות זכייתה בתחרות הגביע הברזילאי. אתלטיקו פרנאאנסה העפילה כמחזיקת גביע סודאמריקנה מעונה הקודמת.

בסיום העונה לליגת משנה ירדו רסיפה, אמריקה פוטבול קלוב, ויטוריה ופרנה. 

## טבלת הליגה

## שחקנים מצטיינים
* גבריאל ברבוסה, שחקנה של סנטוס שכבש 18 שערים זכה בתואר מלך השערים.
* דודו, שחקנה של קורינתיאנס זכה בפרס "כדור הזהב" לכדורגלן העונה של עיתון ספורט ברזילאי Placar.
* ברונו אנריקה, שחקנה של פלמיירס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero.
* גוסטבו קואלר, שחקנה של פלמנגו זכה בפרס כדורגלן העונה של קונפדרציית הכדורגל הברזילאית.

## קישורים חיצוניים
* 

*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2018 באמריקה הדרומית
אסמאא בנת אבי בכר

**אסמאא בנת אבי בכר** (בערבית: **أسماء بنت أبي بكر**; 595–692) הייתה אחת מהצחאבה, ואחותה למחצה של עאישה.

## ביוגרפיה
אסמאא נולדה בשנת 595 לספירה, לאבו בכר וקטילה בנת עבד אל-עזה. לאחר שהוריה התגרשו, היא נשארה לחיות עם אביה.

בסביבות שנת 610 לספירה, קיבלה על עצמה את האסלאם, והייתה בין הראשונים שנכנסו לאסלאם בהזמנת אביה.

כאשר מוחמד ואבו בכר מצאו מקלט במערת ת'ור מחוץ למכה בזמן הגירתם לאל-מדינה בשנת 622, הייתה אסמה נושאת אליהם מזון בחסות החשכה.

היא התחתנה עם אל-זוביר בן אל-עוואם זמן קצר לפני ההיג'רה.

בשנת 623, היגרה אסמאא לאל-מדינה.

אסמה ראתה שהשכנות החדשות שלה באל-מדינה היו "נשים כנות". היא הייתה אופה פשוטה, והן היו מכינות לה לחם.

היא ואל-זוביר הגיעו לאל-מדינה "ללא רכוש, וללא עוזרים, וללא כל אחיזה בנכסים מלבד סוס".

לאסמה ולזוביר היו שמונה ילדים: עבדאללה (שהיה לח'ליף בחצי האי ערב), אל-מונזיר, אסים, אל-מוח'יר, חדיג'ה. אום אל-חסן, עאישה, ואורווה.

אסמה הייתה אומללה בחייה הנשואים, כי אל-זובייר היה "הקנאי ביותר בעולם" והיה "קשוח איתה".

בסופו של דבר, אל-זוביר התגרש מאסמאא.

אסמה נפטרה בשנת 692, כמה ימים אחרי בנה שנהרג.

## הערות שוליים

קטגוריה:צחאבה
קטגוריה:ילידי 595
קטגוריה:נפטרים ב-692
כריסטינה, נסיכת שוודיה

**כריסטינה, נסיכת שוודיה** (בשוודית: **Prinsessan Christina, fru Magnuson**; נולדה ב-3 באוגוסט 1943) היא נסיכה שוודית, אחותו של קרל השישה עשר גוסטב, מלך שוודיה.

## ביוגרפיה
כריסטינה נולדה בארמון האגה המלכותי לנסיך גוסטב אדולף, דוכס וסטרבוטן וזיבילה, נסיכת סקסוניה-קובורג-גותה.

ב-1961 פגשה לראשונה את בעלה לעתיד, טורד מרגוסון, וב-1974 הוכרז על אירוסיה. ב-15 ביוני 1974 התקיימו הנישואים, ועקב נישואיה לפשוט עם שאינו בן למשפחת האצולה היא איבדה את זכותה לרשת את הכתר השוודי, היא אמא לשלושה בנים.

היא פעילה רבות באירועים של משפחת המלוכה ובין היתר נוכחת מדי שנה בטקס חלוקת פרס נובל ובביקורים רשמיים של מנהיגי מדינות בשוודיה.

היא שימשה מספר שנים כנשיאת ארגון הצלב האדום השוודי.

היא זכתה למספר גדול של אותות הוקרה מטעם מדינתה ומטעם מדינות שונות, היא קיבלה בין היתר את אות מסדר הפיל מטעם ממשלת דנמרק ואת אות מסדר הכבוד של הרפובליקה הפדרלית של גרמניה.

## משפחתה
ב-15 ביוני 1974 התחתנה כריסטינה עם טורד מרגוסון, ונולדו להם שלושה ילדים:
* גוסטב מרגוסון (נולד ב-1975)
* אוסקר מרגוסון (נולד ב-1977)
* ויקטור מרגוסון (נולד ב-1980)

## אילן יוחסין

## קישורים חיצוניים

* 

## הערות שוליים

קטגוריה:נסיכות שוודיות
קטגוריה:מעוטרי מסדר ההצטיינות של הרפובליקה של איטליה
קטגוריה:שוודיות שנולדו ב-1943
אופנה במדינות המערב בעשור הראשון של המאה ה-20

ממוזער|290px|עוברים ושבים מול חנות הרודס בלונדון, 1909.
**האופנה ב[[מדינות המערב]] ב[[העשור הראשון של המאה ה-20|עשור הראשון של המאה ה-20]]** התאפיינה בהמשך ייצור הביגוד האלגנטי שהיה פופולרי בשנות ה-90 של המאה ה-19. מגמות אופנה בולטות בעשור כוללים צווארונים גבוהים ונוקשים לגברים, כובעים רחבים לנשים, ותסרוקות "Gibson Girl".
__TOC__

## אופנת נשים בעשור הראשון של המאה ה-20
### עליית אופנת ההוט קוטור

### כובעים ותסרוקות
[190px|ממוזער|תסרוקות בסגנון "[נערת גיבסון" אשר היו פופולריים במהלך העשור]]
כובעים גדולים עם שוליים רחבים הפכו פופולריים באמצע העשור, ולרוב היו מעוטרות בנוצות, או מעוטרים בסרטים ובפרחים מלאכותיים.

שיער ארוך וגלי אשר נערם על ראשי נשים לתסרוקת מנופחת, פומפדור או בצ'יגנון ("מפל של תלתלים") בהשראת "נערת גיבסון" היו תסרוקות אופנתיות במשך העשור.

תמונות שמציגות מגמות בולטות באופנה במהלך העשור

Image:THE DELINEATORaugust1901p165.jpg| 1901
Image:Spencer-sisters.jpg| 1902
Image:3320JUPONtaffetas.png| 1903
Image:Fashion Plate 1904.jpg| 1904
Image:Elizabeth Drexel.jpg| 1905
File:Mrs John Philip Sousa 15091v cropped.jpg| 1905
Image:LeCostumeMI-CONFECTIONNE39fr.png| 1906
Image:Golfing costume 1907.jpg| 1907
Image:Maison duPetitSantThomasParisHiver1909-1910page2.png| 1909
Image:Fashion Plate 1909.jpg| 1909


## אופנת גברים בעשור הראשון של המאה ה-20
באופן כללי, סגנונות האופנה של גברים בעולם המערבי לא השתנו רבות מן העשור הקודם. השיער היה בדרך כלל קצר. זקנים היו פחות מחודדים מבעבר, והקצוות של השפמים הארוכים היו מגולגלים מעט לעיתים קרובות.

### אביזרים נלווים
כובעי צילינדר ממשי המשיכו להיות פופולריים בקרב אנשים מהמעמד הגבוה בעולם המערבי. כובעי קש שטוחים וכובעים פדורה היו פופולרים יותר מבעבר. אנשים מכל המעמדות, במיוחד מהמעמד הבינוני והעובד, לבשו לעיתים קרובות כובע קסקט.

נעשה שימוש בכובעי הומבורג רכים או כובעי באולר נוקשים בשילוב עם חליפות טרקלין. כובעי קש שטוחים היו פופולריים לאירועים לא פורמליים.

תמונות שמציגות מגמות בולטות באופנה במהלך העשור

Image:Coats Dec 1900.jpg| 1900
File:1901 Sartorial Arts Journal Fashion Plate Men's Golfing Clothes.png| 1901
Image:Complet-Jaquette35fr1906.png| 1906
Image:SirAndLadyLaurier.jpg |1907
File:ChurchillGeorge0001.jpg| 1907
Image:Irish immigrants 1909.jpg| 1909


## בגדי ילדים בעשור הראשון של המאה ה-20

Image:John Singer Sargent Dorothy.jpg|אפילו ילדות קטנות לבשו כובעים גדולים, 1900
Image:Garçons au cerceau.jpg|שני נערים צרפתים עם מכנסי ברך, 1900
Image:Small boy with long hair.png|ילדה בחליפת מלחים, 1909
File:Olga, Tatiana, Maria and Anastasia Nikolaevna in Darmstadt, Hesse.jpg|הנסיכות הגדולות של רוסיה, 1903


## קישורים חיצוניים
מה אנשים באמת לבשו בעשור הראשון של המאה ה-20. באתר עיתון הג'נטלמנים (באנגלית)

## הערות שוליים

קטגוריה:אופנה במדינות המערב במאה ה-20
קטגוריה:שנות ה-1900
יהודה טולידאנו

רבי **יהודה טולידאנו** (כונה: **הדוס טולידאנו**; 1780 – 1840 לערך) היה פוסק הלכה, פרשן מקראי, ומחבר ספרים רבים שחי ופעל במקנס שבמרוקו. הודות לפועלו הספרותי, נותרו תיעודים לכתבי יד עתיקים בנושאי הלכות ומנהגים שאבדו.

## ביוגרפיה
נולד במקנס בשנת 1780 (ה'תק"מ) לרב מאיר טולידאנו שנמנה עם רבני העיר. בצעירותו למד אצל סבו, הרב משה טולידאנו, ואצל הרב יצחק בן אסקירא. כשבגר נישא לבת דודתו, חנה.

הרב טולידאנו היה סופר פורה, ומגיל צעיר החל לחבר ספרים בתחומים שונים. הודות לאוסף הגדול של כתבי היד והספרים הנדירים שהחזיק בביתו, הצליח לשמר חלק גדול מהם בעזרת העלאתם על הכתב בספריו, ולהצילם מאבדון. חלק ניכר מכתבי היד שהיו ברשותו היוו למעשה נתח נכבד מתורתם של חכמי מרוקו מהמאה השש העשרה ועד לתקופתו.

לפי כתביו, סבל רוב חייו ממחלות ומצרות שונות, אחת מהן בשנת ה'תקע"ה, שבה נפטרו בנו ואשתו.

מועד פטירתו לא ידוע במדויק, וההשערה היא שחי עד לשנת 1840 (ה'ת"ר) לערך.

## חיבוריו
מלבד החיבורים שהוציא לאור, נותרו כתבים רבים שלו בכתב יד, וחלקם אבדו במהלך השנים. בין הכתבים: ליקוטי דינים וחידושים בנושאים שונים, בהם חידושים על אגדות התלמוד, ודינים למועדים.
***אמרי בינה** - חידושים וביאורים על פירוש רש"י, חיבור גדול במספר חלקים
***אמרי נועם** - פירוש על משלי
***אנקת אסיר** - פירוש על הושענות, ברכת נישואין ותיקון הגשם והטל
***ביאור על התורה** - חיבור גדול, ה'תקנ"ט
***כף אחת** - פירוש על מאה ברכות
***מבין פתאים** - פירוש על התפילות
***נורא תהילות** - סדר ליל חג הפסח והלכותיו, כולל ביאורים להגדה של פסח, פירוש על תפילת ערבית ודינים
***סולח עוונות** - פירוש על הסליחות, ירושלים ה'תשס"א
***עטרת פז** - נימוקים ומנהגים על סדר שולחן ערוך אורח חיים
***פסח א' ופסח ב**' - ביאורים על ההגדה
***פרי מגדים** - חידושי דינים על סדר שולחן ערוך אורח חיים
***שו"ת** - בארבעת חלקי השולחן ערוך
***שיטות וחידושים על מסכתות הש"ס** - חיבור בן מספר כרכים על מסכתות הש"ס. מה שנותר מהחיבור הוא המסכתות ברכות, ראש השנה, ביצה, תענית, מגילה, מועד קטן חגיגה, סוטה, כתובות, קידושין, סנהדרין, מכות, עבודה זרה, אבות, הוריות, ערכין ונדה
***כתבי רבי יהודה בן מאיר טולידאנו** - פירוש על מגילת תענית מכתב יד ופירוש על ההושענות כמנהג מרוקו, יצא לאור מכתב ידו שנים רבות לאחר פטירתו בידי הספרייה הספרדית

## לקריאה נוספת
* שמעון ואנונו, **ארזי הלבנון - אנציקלופדיה לגאוני וחכמי יהדות ספרד והמזרח**, תשס"ו, חלק א', עמ' 774–783.
*הרב משה טולידאנו, **כתבי כמוה"ר רבי יהודה טולידאנו זצ"ל**, ירושלים תשע"ג, בהוצאת אוצרות המגרב ומכון בני יששכר.

## קישורים חיצוניים
* רבי יוסף בן נאים, מו"ה יהודה טולידאנו, **מלכי רבנן**, ירושלים תרצ"א.
* 

## הערות שוליים

קטגוריה:מחברי ספרי שו"ת
קטגוריה:מקנס: רבנים
קטגוריה:פרשני אגדות התלמוד
קטגוריה:פרשני המדרש
קטגוריה:פרשני המקרא
קטגוריה:פרשני התלמוד
קטגוריה:פרשני התפילה
קטגוריה:ילידי 1780
קטגוריה:נפטרים ב-1840
פאבלס

**פאבלס** (באנגלית: **Fabless**) הוא תכנון ושיווק של התקני חומרה ומעגלים משולבים תוך שימוש במיקור חוץ של תהליך הייצור (fabrication) לקבלן ייצור (foundry). רבות מקבלניות הייצור פועלות בסין ובטאיוואן בין היתר בשל עלות העבודה הזולה שם. חברות פאבלס ממקדות את עסקיהן במחקר ופיתוח של רכיבי החומרה, ומותירות את תהליך הייצור לקבלני ייצור.

חברת הפאבלס הראשונה, LSI Computer Systems, Inc. (LSI/CSI), הוקמה ב-1969.

בדומה לתעשיות עתירות טכנולוגיה אחרות, תהליך ייצור מעגלים משולבים מציב חסמי כניסה לשוק ובפרט לחברות הזנק קטנות. לעומתן, לרשותן של חברות גדולות המתכננות, מייצרות ומשווקות בעצמן עומדים משאבי ייצור גדולים. מסיבה זו חברות קטנות הסתמכו על ייצור בעזרת חברות חיצוניות המסוגלות לייצור המוני. בעקבות זאת התפתח מודל עסקי של פאבלס, שבו חברות מפתחות מעגלים משולבים מבלי שהן נדרשות להחזיק בעצמן מפעל ייצור. במקביל, התפתחו חברות המתמקדות בייצור המוני של מעגלים משולבים, כשדוגמה בולטת לכך היא TSMC שנוסדה על ידי ד"ר מוריס צ'אנג.

ב-1994 נוסד ארגון Fabless Semiconductor Association, המעודד מודל עסקי של פאבלס. ב-2007 הפך הארגון ל-Global Semiconductor Alliance.

חברות בולטות הפועלות ללא ייצור עצמאי הן קוואלקום, ברודקום, אנבידיה, MediaTek ואפל. חברות בולטות העוסקות בייצור המוני של מעגלים משולבים הן TSMC ו-GlobalFoundries.

## קישורים חיצוניים

* 

קטגוריה:יצרני חומרה
Who We Are

**Who We Are** (בתרגום לעברית: **מי שאנחנו**) הוא שיר שבוצע על ידי הזמרת המלטזית ג'סיקה מוסקט והזמרת הגרמנית ג'ניפר ברנינג. השיר ייצג את סן מרינו בתחרות האירוויזיון 2018 שהתקיים בליסבון, פורטוגל. השיר יצא להורדה דיגיטלית ב-30 במרץ 2018. 

## בתחרות הזמר של האירוויזיון
ב-15 באוקטובר 2017, השדרנית הסן מרינזית "San Marino RTV" והחברה הבריטית *1in360* הודיעו על השקת מופע כישרונות מקוון המיועד לזמרים ברחבי העולם כדי למצוא את "מועמד האינטרנט" לתחרות האירוויזיון 2018 ולבחור אותו כנציג הרשמי של סן מרינו לתחרות הזמר. ב-23 בדצמבר 2017, הוכרזו ג'סיקה מוסקט וג'ניפר ברנינג כשתיים מתוך האמנים שהשתתפו בהופעות החיות של המופע.  במופע החי הראשון, מוסקט ביצעה גרסה אקוסטית של "Who we are" לצד הזמר הסן מרינזי אירול, והעפילה לגמר.
גרסת סטודיו משודרגת של השיר הופקה לגמר שבו ברנינג החליפה את אירול לאחר שזה בחר לוותר על השיר כיוון שאינו מתאים לסגנון המוזיקה שלו.  בגמר, שהתקיים ב-3 במרץ 2018, מוסקט וברנינג נבחרו לייצג את סן מרינו בתחרות האירוויזיון לשנת 2018 עם השיר "Who we are". 

סן מרינו השתתפה במחצית הראשונה של חצי הגמר השני בתחרות האירוויזיון. השיר לא העפיל לגמר התחרות וסיים את דרכו במקום ה-17 מתוך 18, עם 28 נקודות.

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי סן מרינו באירוויזיון
קטגוריה:שירים באנגלית
לניאנו

**לניאנו** (באיטלקית: **Legnano**) היא עיר בצפון איטליה, בחלק הצפון-מערבי של מטרופולין מילאנו, במרחק כ-20 ק"מ מהעיר. את העיר חוצה נהר אולונה. לניאנו היא העיר ה-13 מבחינת מספר התושבים בלומברדיה.

בעקבות קרב לניאנו  במאה ה-12, זו העיר היחידה, מלבד הבירה רומא, המוזכרת בהמנון איטליה.

## גאוגרפיה
לניאנו שוכנת לאורך נהר אולונה. הרכב הקרקע עליה יושבת העיר הוא בעיקר מחצץ, חול וחימר. בעבר הקרקע הייתה מכוסה בשכבת רקבובית דקה שאינה מתאימה לצמיחת עצי יער, ולכן הייתה צחיחה.

## היסטוריה
ההוכחות הקדומות ביותר להתיישבות באזור מתוארכות לתקופות פרה-היסטוריות, לתרבות המכונה "רמדלו" (בין המאות ה-21 ל-19 לפנה"ס). מאוחר יותר היה זה מרכז התיישבות של קלטים, שנכבשו על ידי האימפריה הרומית במאה הראשונה לפנה"ס.

בימי הביניים, בשנת 1176, הובס הקיסר פרידריך הראשון, קיסר האימפריה הרומית הקדושה, שהובס על ידי הליגה הלומברדית בקרב לניאנו.

בין השנים 1820–1915, עם פתיחת חברות טקסטיל וחברות מכונות, התפתחה העיר ממרכז חקלאי למרכז תעשייתי. בתחילת המאה ה-20 בעיר פעל מפעל לניאנו לייצור מכוניות שייצר בין יתר מכוניות מדגם Legnano Type A 6/8 HP. 

לפני תחילת מלחמת העולם הראשונה אוכלוסיית העיר הגיעה לכ-28 אלף תושבים.

רוב מפעלי הטקסטיל בעיר נסגרו במהלך שנות ה-60. כיום ענף השירותים הוא הענף המרכזי בכלכלת לניאנו.

## מקומות מרכזיים
* **בזיליקת סן מניו** נבנתה בתחילת המאה ה-16, ותוכננה על ידי ג'ובאני אנטוניו אמדאו, או אחד מחסידיו.
* **כנסיית סנט'אמבורג'ו** - נבנתה בשנת 1389, ושופצה במאה ה-17.
* **טירת לניאנו** - הורחבה על ידי טוריאני במאה ה-13 ממנזר לשעבר. מאוחר יותר עברה הטירה לידי משפחת למפגוני.
* **האנדרטה לזכר "הלוחם של לניאנו"**, אשר בנייתה מיוחסת בטעות לאלברטו דה ג'וסאנו.

## תחבורה
לניאנו מחוברת לרשת התחבורה באמצעות תחנת הרכבת לניאנו.

## ספורט

## תרבות
בעקבות קרב לניאנו, זו העיר היחידה, יחד עם רומא, המוזכרת בהמנון איטליה.

"לניאנו" הוא שמו של מותג אופני מרוץ קלים, הנקראים על שם העיר בה הם מיוצרים.

בית האופנה דולצ'ה וגבאנה נוסד בעיר, ושם גם מרכזו.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:לומברדיה: ערים
שרון ורני בע"מ

**שרון ורני בע"מ** הייתה תוכנית אירוח אקטואלית שבועית בהגשת שרון גל ורני רהב, ששודרה בימי שישי בערב בין ה-8 במרץ ל-27 בספטמבר 2019 ברשת 13.

## היסטוריה
התוכנית עלתה ב-8 במרץ 2019 ברשת 13. התוכנית עלתה במטרה להתחרות בתוכנית " אופירה וברקוביץ'" שמשודרת בקשת 12.

ב-5 ביולי וב-12 ביולי 2019 החליפה מרגלית צנעני את רני רהב בהגשת התוכנית.

ב-31 באוגוסט 2019 הודיע רני רהב להנהלת "רשת" על רצונו להפסיק להגיש את התוכנית.
בעקבות כך עלתה האפשרות שמרגלית צנעני תחליף את רני רהב באופן קבוע.

ב-25 בספטמבר 2019 (יומיים לפני התוכנית האחרונה) פורסם שמגיש התוכנית שרון גל יגיש תוכנית כלכלית חדשה שתחליף את התוכנית "ברקוד". בעקבות כך הוחלט לא לחדש את התוכנית לעונה שנייה בהגשת שרון גל ומרגלית צנעני.

ב-27 בספטמבר 2019 שודרה התוכנית האחרונה לאחר עונה אחת בלבד.

## מבנה התוכנית
בכל תוכנית, רני רהב ושרון גל מארחים ומראינים את האנשים המרכזיים של אותו השבוע.

## ביקורות
הביקורות על התוכנית הראשונה, שבה האורחת המרכזית הייתה שרה נתניהו, היו חריפות במיוחד. המבקרים טענו כי גל ורהב אינם שואלים שאלות קשות את המרואיינים, ואף מתחנפים אליהם. עוד טענו המבקרים שההגשה בין גל לרהב "יבשה" ולא קיימת ביניהם "כימיה". מבקרי הטלוויזיה הגדירו את התוכנית ככישלון.

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:רשת: תוכניות וסדרות